Arna
Store norske leksikon,Geografi,Norges geografi,Vestland,Bergen
Arna er et tettsted i Bergen kommune i Vestland. Tettstedet er ifølge SSBs definisjon 4,5 km², og har 9823 innbyggere (2022).
Arna er også en administrativ bydel i Bergen, og var tidligere en kommune i Hordaland. Arna ble egen kommune i 1964, da den ble utskilt fra Haus kommune, og omfattet landområdene på sørsiden av Sørfjorden mellom Ytre Arna og Trengereid. Den har vært en del av Bergen kommune fra 1972. Arna betegner også mer generelt området på begge sider av Arnavågen: Indre og Ytre Arna.Navnet er opprinnelig navn på Arnavågen, trolig av en indoeuropeisk rot: or-/er-, 'sette seg i bevegelse, strømme', om den strømmende fjorden. Les mer i Store norske leksikon Bergen Arne Fabrikker